Hvordan skal man ikke gøre i sin indledning?
Den klassiske fejl for ens jobansøgning er at lave en indledning med information, som er uden betydning for arbejdsgiveren. Indledningen bliver hurtigt for bred, og dækker ikke den konkrete stilling. Her giver vi et eksempel på, hvordan man ikke skal indlede sin ansøgning:
“Jeg hedder Martin og er 32 år gammel. Jeg bor i Odense, hvor jeg læste en bachelor i International Virksomhedskommunikation. Jeg blev opmærksom på jeres jobopslag på Jobindex og synes, det lød som nogle spændende opgaver. Jeg er god til at kommunikere og har oparbejdet mange brede kompetencer inden for virksomhedens internationale kontekst.”